Foreløbig har undersøgelserne dog frikendt både den fyrede direktør Poul Johnsen og den nyligt fratrådte erhvervskundechef. I sidste uge havde sparekassens advokat, Erik Bo Sørensen, fra Hjørring timelange samtaler med de to tidligere medarbejdere. Ifølge advokaten tyder intet dog på, at der er begået noget kriminelt. - Men sagsbehandlingen har været uprofessionel og udygtig, siger advokat Erik Bo Sørensen, der har arbejdet for Løkken Sparekasse i mange år. TV2/Nord har i dag talt med den tidligere direktør Poul Johnsen, men han havde ingen kommentarer til undersøgelsen.
Løkken Sparekasse har foretaget en intern undersøgelse af, om der er begået noget kriminelt i sparekassen.